Den nu tidligere kulturminister Bertel Haarder er ikke spor glad for statsministeren i disse dage.

I mandags havde han sidste dag som minister efter knap halvandet år på posten. Også selvom han nu skal servicere det danske mindretal fra posten som generalkonsul i Flensborg, så han er bestemt ikke tilfreds med fyringen:

- Jeg kunne jo være blevet Folketingets formand, men så løste jeg konflikten med Pia Kjærsgaard og Dansk Folkeparti ved, at jeg selv foreslog at blive kultur- og kirkeminister i stedet.

- Det havde jeg ikke gjort, hvis jeg havde vidst, at det kun var for 17 måneder. Så det tror jeg indgik i overvejelserne (om jobbet i Flensborg, red.) at jeg var blevet snydt, siger Bertel Haarder ifølge BT.

Bertel Haarder flytter til Tyskland

Se også: Generalkonsul Bertel flytter alene i pragtvilla

Se også: Løkke fyrer de gamle: Men bare rolig, de scorer dobbelt løn

Aldersracistisk

Avisen mødte Bertel Haarder torsdag aften i Tivoli til forestillingen Nøddeknækkeren. Og Bertel Haarder pakkede trods højtiden ikke sine holdninger ind:

- Jeg synes ikke, man skal lyve, så jeg vil ikke skjule, at jeg gerne ville have fortsat - jeg synes, jeg var godt i gang, siger han, og påpeger, at han føler sig forskelsbehandlet på baggrund af sin alder.

- Der skulle jo fire ud, så han (Løkke, red.) tager de fire ældste - det er aldersracistisk, buldrer han, med henvisning til at Løkke også skilte sig af med Hans Chr. Schmidt (63) som transportminister og Jørn Neergaard Larsen (67) som beskæftigelsesminister.

Det lykkedes ikke Ekstra Bladet at fange Bertel Haarder på telefonen for en uddybende kommentar til sine udtalelser i BT.

Se også: Timet og tilrettelagt: Henrik Sass snupper indbringende toppost

Se også: Drama bag regeringsdannelsen: Brødrene Brutalis